
 Moon kaa waajoogu o ñaaƴik ndax ta ɗeetik fogum.



 Ta ɓiiɓ teel, a hum a sareet.



 A jangoox ndax ta teel o jeg o oto.



 Mooniin boo o n doli



 O faam ole a ƴufaa boo ndeer a ƭat ale.



 A pano le na sareet ale a loktoox.



 Moon a fudoox ten fo yoonum.


 Da ndef na cagand boo ta jag.



 Da ƭaay, a suur a ƭat den, a ndetaa.



 Boo ndeer, o faam ole a gooknoox.


 Da mbokit teg ne, a yoɗ a balaŋkaar ale.



 Da njeem o yoɗ o faam ole boo ta geenoox.



 Ndaa o faam ole a ɓoof o mbiñ o leng.




 Da ƈook o Ɓox fo Naak da mbaafaa.



 Da nqooy a den ndax da ndimle a den.



 Da ngar a meeɓin boo ta inoox.


 Da ƥaat o ngumin, a ndeef a ƭat ale ñaaƴaa.



 Ye da ƈookaa gaaraas faa, a pano



 le a puc.



 Moon a kaf saakum, a waas maaga o ƥeem.





 A ñaaƴaa, a ñaaƴaa baa fadiid gaaraas.



 Ta geenoox a laamtaa o oto le naa retaa Mooniin.



 Ta wiƈaqiloox, a gaꞌa Ndol ta saq saak.


 Moon a simnin, a laamtin me ta retaa.



 Ndol a layin ee kaam retaa o Ndoli.



 - Wo de in mbogu ƭat ndaa oto le kaa may.


 Da ƥakoox no miir, a cungaa oto le naa garkaa.



 Maaga ndefu boo a put a mbaaf.



 Teen o oto a fadiidu, a geenoox a cungaa.




 Da ndok a moof, ƥaaɓaan ke ngaraa lengoo-leng.



 Ye ceeƈ ne a yaaraa, ta sogaa o may.



 O oto le heƥand, a ƴufaa, a ƴufaa baa miñ.





 Mbaal a laamtaa a paas ake no kilyaan ke no oto le.



 Ndol a naƥnoox too gaꞌee tus, ta jokit saak ne.



 Ndol ee, Moon o seqangaa o rabdanaam boo i mbad.



 Moon a rabid, da mbad o Ndoli Ndol a fudoox.



 Moon a suur, a fudookaa Mooniin, a wetandoox a Ndol.



 Ta wiƈaqiloox, a gaꞌ o oto laa retaa kureereŋ.


 A saxaar ake ndetaa, wene a mbadiidaa na gaar fee.



 Oxuu refna a jigid baa fadik no koƭu.



 Oleng waagee o nan yaam xa qiin motoor.



 Na gaar faa



 Muus fa ƴoox a mbaaj a tet no saax goƭu.



 A mbadiid na gaar faa, a njik a tiket.



 A moof, a cungaa waxtu fee ta retkaa.


 Da ndokaa, a sutwaa, a mbaaƭaa kaa da njikna.



 Da soƥ oxaa naa jikwaa puuru fa soos.



 Da njik, a moof a ñaamaa, a njeetaayaa.



 Boo o feep olaa a jib, fop a njof no wagoŋ ke.



 ƴoox a lim a den boo da mbod xa wagoŋ xarɓaxay fo ƥetik.



 Ta ref kaa jigidna lool fo moofir mosu ke ta yoonitna


 Xa wagoŋ axe naa ƥ ekeel bagaas ke mbaru cinj alaa.



 Fambe a feep, a lalit ee saxaar ale waaga ret.



 Ta he ƥ and a ñaaƴtaa a cinj o ndang o ndang.




 Ye saxaar ale sutooxna baa doonoox na ƭat ale.



 Muus a rop o ƭaan me ta moofna, a yoor xoox.



 A moof baa xij too jegee oxaa ta jeetaayitna.



 Ta widaa kam xa wagoŋ axe, a fuudaa.



 A foolangaa mene, a dalik maana.



 Taa rok no saak ƴoox a woropan



 boo ta puc.



 Ta sutooxit yoora, a ɓeer ndeer a baŋ ake.



 A ƴufaa baa fad na wagoŋ fee ta refꞌina.



 Ta soƥ begax ne a daknoox.



 Ta xooyaa Muus ndax ta wetanin.



 Muus a ref kam a ɗaanaa baa xilaa.



 Ta geenoox a sendaa ndik o leng a gaꞌin.



 Na waxtu fa yaaga ɓox a gaꞌa mbuusum a yuul.



 Ke ta jikꞌina fop a yuuraa, a samaa.



 Ta and ee kene a piꞌ ƴoox a refu.



 Ta inoox a waaƭan kam a saxaar ale.



 Ye ta ƴookaa ɓox, ta soƥ Muus a wetaa.



 ƴoox a fool a lakook yoora bang ale.


 Muus yeegee ke na xewaa, ta gaꞌ ɓox a ƴufiidaa.



 Muus yeegee bo, ɓox a ɓooƭan ta fool a sipoox.



 Na neene ɓox a daabaa Muus, Muus a daabaa ƴoox.





 Ƥaaɓaan ke kaa ñoowoogu no saax felu laa neꞌeena Yaamaan.



 Oxuu refna fo ƥasilum kam mbind of.



 Fop a yooɓ, oxuu refna a sawar na saate fee.



 A mol no ƥ aaɓaan ke



 Den fop da yoon a mbiyaa leng, a layaa leng.



 Saate fee a roof, xa caaƈ axe a ŋasaa.



 Muu refoona o nanaa coow le.



 No yeng o leng, saate fee fop a ƭaanaa.



 Ta jeg o dox olaa widna saate fee.



 Fop doxu yaam nqeñ mayu ne ta yoonitna.



 Oleng jegee o daaw o sut tig no tok ke.



 Tok ke fop a ndox, boo tus yoqatee.



 A keƥ ake sax kaa ndox baa mbag.



 Ye roog a feedna, fop a njaaxiɗ.



 Den fop da nqetik yoora sooƥ maak naa.



 Refna na ƭat ale yaa retaa o Njaja.



 Jogoy o yaal saate a layee, in fop ngaꞌandooru ke jegna.



 Fat i muñoyo, too nqalaat ne i mbiꞌkaa.



 Keene taxu um xooyit mene.


 Faasaax ee oleng waagatee ñoow mene, lanq ke kaa sooy.



 Jeɓel a lay ee, cungaamo boo um widik boo gar.



 Ta yaar a yooroox a koƥ ake fop a nomtooxiid.




 A jangtoox o yaal saate ke ta gaꞌna.



 Na koƥ a koƭu laa Gañiil, maa jagna o genand.



 Da ndeepatir a molik a njofaa Gañiil.





 Da yong o ñaaaƴaa bo njeeƈ naa a mud.



 Xa caaƈ axe fop a nqij, wene mbaxooxel, waana ƭaanaa.



 Da ñootnoox yoora ndaxar maak, a mbaaƭik xa cuuƭ.



 Da keƥand ngañ maak, da moof a nimaa, wene a ƭaanaa.


 Ye roog a feedna, maak we mbaaƭik ñaamel no taxar ke.



 Wene ndet na mbeel alaa a ƈeewik foofi kaa yereena.



 Da ndeefatin a ƭat ale a ñaaaƴaa boo o yaar da mbad.





 Mbes ke a ndok kam a koƥ ale.



 A godik a todook akaa njalteena tok ke.



 Da njal tok ke fop na saate fee.



 Xa qol axe njangandel, fop a ndef no calel.


 Taamaala faana a weeccel, o ñoow



 o fel a ropel.



 Saax le ƭaay, o ñoow o fel a



 nomtooxiid.





 Ye lekol ke a mbegna boo xa caaƈ axe ñootnooxaa.



 Coow le may no pind ke, da ƈufaa o saxoo-saax.



 Oleng waagatee o nan, da ŋasaa a ƈufaa ndekraa.



 Aysa kaa retaa wakaas



 Pind ke a yungatoox apaax.



 Xa caaƈ xa tew axe a ndimle’aa yaay den.



 Na tet marse, wene no paaw ke, na laxad.



 Na waxtu faaga Aysa a ret maa yoonum.



 A layik a den ee kaa retaa wakaas Dakaar.



 Oxuu refna a layaa me o retkaa.


 Aysa o xe dapaa ñiraxum ke, a leemaa.



 Yaꞌum a paaseꞌanin yoq ke.



 Saak ne dapel a ɗiisel baa jag.


 Da ndoon teen ñaal ƭik faapum a lultiid paas.



 Ta asoox mbind ne fo gentand we.



 No feedaand olaa, yaꞌum a yoonin no oreer olaa.



 Ta fad gaaraas, a soƥ ma waa ta fogitna kalaas.



 Da simnir a ndop jeetaay.



 Da nqot a palaas, a matir baa mbaag o njeetaayaa.



 Yaay ke fo maag we mbeltiidna a ngeenoox.



 Wene layaa fo sofoor fee, waana fo aparanti le.



 No kaa jofna no bagaas fo ƥisnit ke.


 Ye baxtu ɓetuu tadik a mbadaa.



 O aparanti le a hiɓ bagaas ke fop.



 Sofoor fee a heƥand o oto le a sumnan.




 Fop a ŋaay baa moof, aparanti laa weg.



 O oto laa retaa, baajur kaa yoꞌnaa xa ƥay.



 Xa caaƈ axaa a yoꞌnaa xa ƥay.



 O oto le a ƴufaa a faafaa caate ke.



 Xa caaƈ axe a sawar a njeetaayaa a ndefit betandax.



 Muu oto le geenooxna da njik tig.


 Yoq we a ƭaanaa kam o oto le.



 Wene a mbaslaa a miireel.



 Ye baxtu ƭik a mbadaa, oto le fadiidaa gaaraas.





 Oxuu refna gaꞌoxe naa xotan da nqot saak kaa.



 Aysa rok o taksi a yoon fa faapum.



 Da mbadiid, fop a ƈufiid a laxaswin a siman.



 Baabakar fa Aysa kaa ngar wakaas



 me na faap den.



 Da lay a faap den me da mbugna o ndet.



 Faap fee lay a den ee nanaam ke nu layna.



 Parke Aan (no ƥ aaɓaan ke)



 No kom fugaaw, faap fee xooy a den.



 Da ndet a ƥogook, a ndokoox ñirax den.



 A ndok o taksi, a ndet na park Aan.



 Da mbudoox o taksi le, a ƈook xa caaƈ.



 Rang le na xa caaƈ axe a ref o saax.



 Maak we itam a mbar o saax.



 Xa caaƈ axe ndabid xa terem 30 a tiket ale.



 Maak we a ndabid xa terem 100 a tiket ale.



 Baabakar, Aysa fa faap den a ndabid xa terem 160.



 Da ndok a mberit no panoox ke.



 Wene kam foofi le a nandtaa waa naa ƭaanaa.



 Wene ndef took no saax ole na mbeel ale.



 Baabakar fa Aysa a ndeepatir a mbuudaa kanaara ke.



 Da mbaaf a ƭeetik a koy ake naa. mbecaa.



 Maaga xa caaƈ axe moƴu mayaa, wene ƭongaa den puuru.



 Da mbaaf a ƭeetik a tokoo mooniin me da moofna.



 Ta jeg oxaa naa widaa kam fee.



 Leek-leek ta ŋooñaa xa kiiƈ xa ƥor axe.


 Faapa jogoy, fa kidum a yeek a geenoox.



 A ɗeetaa o mbiñ o leng, buƈ ke suman.



 Xa caaƈ axe saɗee o matiid paam giryaas fee.



 Naak a koƥ ale, fo magnelum fa xa canum axe.



 A ɗeetaa muu refna, a yoꞌnaa cer ke.



 Yaam buƈ ke ndongna tookum.



 O fadangaa me tiiƭ ke ngeekeena.



 Xa caaƈ axe kaa sawaraa lool.



 A nuukuur, a seku, xa ciisiis, fo lakas…



 I mbalakit no keeleem ke, caf ke fo paafaal ke.



 Baabakar fa Aysa a sawar a mboolwaa.



 Da ngeenoox no giryaas ke a ƭeetaa ƥaaɓaan maak keene.



 Da sutoox park ne, ndet qal alaa mbaaƭik o taksi.



 Oxuu refna a layaa o yoonum ke ta gaꞌna.



 No mbind naa koy, da mbetandwaa nen waa ndoonna tele.

